CELEX: 62011TN0657
Language: mt
Date: 2011-12-21 00:00:00
Title: Kawża T-657/11: Rikors ippreżentat fil- 21 ta’ Diċembru 2011 — Technion — Israel Institute of Technology u Technion Research & Development vs Il-Kummissjoni

10.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/28
            
         Rikors ippreżentat fil-21 ta’ Diċembru 2011 — Technion — Israel Institute of Technology u Technion Research & Development vs Il-Kummissjoni
   (Kawża T-657/11)
   2012/C 73/56
   Lingwa tal-kawża: il-Franċiż
   
      Partijiet
   
   
      Rikorrenti: Technion — Israel Institute of Technology (Haïfa, Iżrael) u Technion Research & Development Foundation Ltd (Haïfa) (rappreżentanti: D. Grisay u D. Piccininno, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tilqa’ dan ir-rikors għal annullament ibbażat fuq l-Artikolu 263 tat-Trattat dwar il-Funzjonament tal-Unjoni Ewropea;
            
         
               —
            
            
               tiddikjara dan ir-rikors ammissibbli u,
            
         
               —
            
            
               prinċipalment, tiddikjara r-rikors fondat u tannulla d-deċiżjoni tad-Direttorat Ġenerali tas-Soċjetà tal-Informazzjoni u tal-Midja tal-Kummissjoni Ewropea tad-19 ta’ Ottubru 2011;
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               (1)
            
            
               L-ewwel motiv huwa bbażat fuq żball manifest ta’ evalwazzjoni u fuq motivazzjoni insuffiċjenti, sa fejn l-ordni ta’ rkupru tad-19 ta’ Ottubru 2011 kienet ibbażata esklużivament fuq elementi, jiġifieri rapport ta’ verifika u deċiżjoni tal-Kummissjoni li tiddikjara bħala ineliġibbli ċerti spejjeż skont il-konklużjonijiet tal-imsemmija verifika finanzjarja li tirrigwarda l-eżekuzzjoni b’mod partikolari tal-kuntratt MOSAICA, ikkontestati fir-rigward tal-motivazzjoni u l-fondatezza tagħhom fil-kuntest tal-Kawża T-546/11, Technion — Israel Institute of Technology u Technion Research & Development vs Il-Kummissjoni (1).
            
         
               (2)
            
            
               It-tieni motiv huwa bbażat fuq ksur mill-Kummissjoni tal-prinċipju kontra l-arrikkiment indebitu. Ir-rikorrenti jsostnu li:
               
                           —
                        
                        
                           il-Kummissjoni tkun qiegħda tieħu l-benefiċċji tas-servizzi relatati mal-kuntratt u r-riżultati tar-riċerka mwettqa mingħajr ma tkun ħallset għalihom jekk hija tirkupra l-ammont mitlub li jkopri s-servizzi kollha mwettqa permezz ta’ TECHNION, M. K., għall-kuntratt MOSAICA;
                        
                     
                           —
                        
                        
                           ir-rikorrenti jkollhom dritt jitolbu r-rimbors tal-ispejjeż relatati mas-servizzi mwettqa għall-kuntratt MOSAICA;
                        
                     
                           —
                        
                        
                           f’każ ta’ rimbors, ir-rikorrenti mhux biss jiċċaħdu minn ammont li jikkorrispondi għal servizzi effettivament mwettqa, iżda jkollhom jaffaċċjaw ukoll telf addizzjonali peress li huma jkollhom, minbarra li jirrimborsaw, ibatu l-ispejjeż sostnuti sabiex iwettqu s-servizzi pprovduti.
                        
                     
         
      (1)  ĠU 2011, C 355, p. 28.